CELEX: 32012R0537
Language: lv
Date: 2012-06-22 00:00:00
Title: Komisijas Īstenošanas regula (ES) Nr. 537/2012 ( 2012. gada 22. jūnijs ), ar kuru Regulu (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 piemērošanai, groza attiecībā uz vienotā platībmaksājuma shēmu lauksaimniekiem Polijā

23.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 164/5
            
         KOMISIJAS ĪSTENOŠANAS REGULA (ES) Nr. 537/2012
   (2012. gada 22. jūnijs),
   ar kuru Regulu (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 piemērošanai, groza attiecībā uz vienotā platībmaksājuma shēmu lauksaimniekiem Polijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 142. panta e) punktu,
   tā kā:
   
               (1)
            
            
               Regulas (EK) Nr. 73/2009 124. panta 1. punktā izklāstīti noteikumi par jauno dalībvalstu lauksaimniecības zemes platību, uz kuru attiecas vienotā paltībmaksājuma shēma, kas paredzēta minētā regulas 122. pantā.
            
         
               (2)
            
            
               Saskaņā ar 89. pantu Komisijas 2009. gada 29. oktobra Regulā (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 IV un V sadaļā paredzēto noteikumu piemērošanai atbalsta shēmām lauksaimniekiem (2), lauksaimniecības zemes platība Polijai ir noteikta minētās regulas VIII pielikumā.
            
         
               (3)
            
            
               Polija 2012. gada 22. marta vēstulē informēja Komisiju par to, ka ir pārskatījusi izmantotās lauksaimniecības zemes platību, par kuru var pretendēt uz vienotā platībmaksājuma shēmu, kā minēts Regulas (EK) Nr. 73/2009 124. panta 1. punktā. Pārskatīšana pamatojoties uz pieredzi, kas 2010. un 2011. gadā gūta, pārbaudot atbilstības nosacījumus, kuri noteikti vienotajam platībmaksājumam saskaņā ar vienotā platībmaksājuma shēmu; un kas liecina, ka izmantotā lauksaimniecības zemes platība, kura 2003. gada 30. jūnijā bija uzturēta labā lauksaimniecības stāvoklī, bija mazāka, nekā tika lēsts iepriekš. Tāpēc lauksaimniecības zemes platība, uz kuru attiecas vienotā platībmaksājuma shēma, būtu jāsamazina līdz 14 000 000 ha.
            
         
               (4)
            
            
               Tāpēc attiecīgi būtu jāgroza Regula (EK) Nr. 1121/2009.
            
         
               (5)
            
            
               Ar šo regulu ierosinātais grozījums būtu jāpiemēro piemaksu periodiem, kuri sākas no 2012. gada 1. janvāra.
            
         
               (6)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1121/2009 VIII pielikumā ierakstu par Poliju aizstāj ar šādu:
   
      
                  “Polija
               
               
                  14 000”
               
            
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro atbalsta pieteikumiem, kas attiecas uz piemaksu periodiem, kuri sākas no 2012. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 22. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 30, 31.1.2009., 16. lpp.
   
      (2)  OV L 316, 2.12.2009., 27. lpp.